text: Моята пъстървова 2017-та -
  Моята пъстървова 2017-та
  За мое голямо съжаление форумите западат за сметка на Facebook, а там нещата някак губят голяма част от своя чар и блясък, поне според мен. Пъстървовия сезон приключи, а аз намерих малко време да споделя с вас мойте преживявания. Надявам се с това да събудя желанието и на други колеги да се върнат към форумното писане. Стига толкова лирическо отклонение, време е да се върна на темата.
  Откриването се състоя на 1-ви Февруари, а по някое време заваля и сняг. Стартът беше даден, а началото бе трудено и мъчителено, но за сметка на това споделено с весели другари. В хода на сезона, по една или друга причина, излетите с приятелите се осъществяваха по-рядко за сметка на индивидуалните. В голяма част от времето се бях вглабил изцяло върху преживяването и сега отчитам, че рядко съм правил снимки. И така композиционната рамка на моя пъстървов сезон е оформена от снега който не беше особена изненада при откриването, но когато ме заваля на 22-ри Септември да го кажем така - не беше най-очакваното нещо.
  Бях си дал дума (както и всяка предишна година), че риболовът на суха муха трябва да е повече от този на нимфа (да се чете - рибилов със състезателния шнур с диаметър 0.50 и 5-6м лидер с индикатор от цветно влакно). Както можеше да се очаква това не се случи, но все пак ще отбележа, че часовете в които шхурът беше във въздуха бяха значително повече от преди. Целенасочено направих няколко риболова отделени изцяло на сухата муха, без значение от това какъв ще е резултатът в края на деня. Също така главна роля изигра и фактът, че тази година поне 1/3 от риболова ми е бил по нашите красиви планини и техните спиращи дъха езера. След като споменах езера ще отворя една голяма скоба за да кажа, че ми се губи нещо из форума един мустакат младеж (и не само) :-k и явно ще трябва да се дърпат уши при някой от муховръзите и с това затварям скобата.
  Голяма част от времето си отделих на експерименти в различните елементи от риболова с муха - схеми с различни по дължина и вид лидери, подреждане на линията, водене на мухата, облавяне на не толкова перспективни места и не на последно място на живите насекоми. Бяха вързани и изпробвани голямо количество нови (за мен) модели мухи, няйко от които се представиха добре, на други ще бъде даден втори шанс, а трети останаха в забвение някъде по безкрайните боклуци и закачки без шанс да се докажат. Когато полужението беше тежко и клонеше към капо експериментите рязко секваха за сметка на доказалите се методи и мухи. Някой колеги казват, че капото е част от играта и аз на няколко пъти не успях да мина на следващото ниво и си останах с нулата. Друг път се хващаха по 1-2 рибки колкото да не е без хич. За щастие ги имаше и моментите които всеки чака с нетърпение и за които всеки път се надяваш, че ще се случат, но като цяло са рядкост. В няколкото възможности които се откриха пред мен се докоснах до някой от най-борбените, хитри и атрактивни риби, риби които бяха на друго ниво.
  За да остана верен на себе си и на своята разсеяност по време на (и освен това преди и след) риболов ще обърна малко повече внимание на една случка в последните дни преди закриването. След като не ми се беше случвало през годината може би трябваше да го очаквам, но явно бях решил, че съм счупил каръка. С няколко думи риболов с добър приятел, имах късмет да хваня няколко добри риби и да изпусна още няколко (естествено по-големи ) като една от тях се отличаваше значително и приключи с ранно късане на 0.16 (най-вероятно заради не добре направен възел). Съответно адреналинът ме удари здраво и не бях на себе си с часове след това. Два дни по-късно установявам, че макарата ми я няма,а минути след това разбирам, че същото е сполетяло и въдицата. Оказа се, че съм ги забравил в комплект подпряни на едно храстче до колата. За мой голям късмет кротко си ме чакаха там покрити с капчици роса. O:)
  Винаги съм се старал моят екологичен отпечатък де е минимален, да пазя природата и да увеличавам грижата си към и за нея. Тази година тя си ми го върна тъпкано и беше изключително благосклонна към мен. Направих едни от най-зпомнящите се излети в едни от най-трудните на вид условия и не говоря само за брой или големина на рибите, а за цялостни преживявания и останалите от тях спомени. В този ред на мисли ще приключа с писането до тук, позволявайки си да перифразирам една крилата фраза на Васил Левси и да я пречупя през призмата на моя пъстървов риболовен сезон - Времето беше с нас и ние бяхме с времето, то нас обръщаше и ние него.
  https://www.youtube.com/watch?v=q-juxgCSaiU
  Чет Окт 19, 2017 4:18 pm
  Re: Моята пъстървова 2017-та
  #2 от Росен
  Така е, Крис, на много хора ни липсва форумното общуване, фейса има огромни предимства и всичко е по-лесно, но пък нищо не остава за съжаление ... Лично за себе си преливам риболовите много един в друг и при мен реално няма "сезон" - всичко се размива от посрещането на новата година до изпращането на старата в разнообразни излети на различни места и за различни риби ...
  Вто Окт 24, 2017 10:40 am
  Още два филма са готови: https://www.youtube.com/watch?v=V2Al4JNzddI https://www.youtube.com/watch?v=J0rshosROwE
  Вто Сеп 25, 2018 1:42 pm
  https://www.youtube.com/watch?v=We3S3mu3jKA
  Пет Сеп 07, 2018 9:34 am
  За тези, които не са имали възможността да присъстват снимах няколко филма за връзване на изкуствени мухи - по един от в
  Пон Сеп 03, 2018 3:36 pm
  Понеже дочух, че има някакви грижи с Въча в участъка на състезанията - на 25-26 - ти ще правим ли там състезание?